CELEX: 62007FO0011
Language: el
Date: 2007-03-27 00:00:00
Title: Διάταξη του Προέδρου του Δικαστηρίου Δημόσιας Διοίκησης της 27ης Μαρτίου  2007. # António Henriques Montes Dória κατά Επιτροπής των Ευρωπαϊκών Κοινοτήτων. # Υπόθεση F-11/07 AJ.

ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ 
      της 27ης Μαρτίου 2007
      Υπόθεση F-11/07 AJ
      António Henriques Montes Dória
      κατά
      Επιτροπής των Ευρωπαϊκών Κοινοτήτων
      «Ευεργέτημα πενίας»
      Αντικείμενο: Αίτηση με την οποία ο A. H. Montes ζητεί να του παρασχεθεί το ευεργέτημα πενίας βάσει του άρθρου 94 του Κανονισμού Διαδικασίας
         του Πρωτοδικείου, ο οποίος τηρουμένων των αναλογιών έχει εφαρμογή επί του Δικαστηρίου Δημόσιας Διοίκησης δυνάμει του άρθρου
         3, παράγραφος 4, της αποφάσεως 2004/752/ΕΚ, Ευρατόμ του Συμβουλίου, της 2ας Νοεμβρίου 2004, για την ίδρυση Δικαστηρίου Δημόσιας
         Διοίκησης της Ευρωπαϊκής Ένωσης (ΕΕ L 333, σ. 7), μέχρι την έναρξη της ισχύος του Κανονισμού Διαδικασίας του τελευταίου.
      
      Απόφαση: Η αίτηση παροχής του ευεργετήματος πενίας απορρίπτεται.
      
      Περίληψη
      Διαδικασία – Αίτηση παροχής ευεργετήματος πενίας – Προϋποθέσεις χορηγήσεως 
      (Κανονισμός Διαδικασίας του Πρωτοδικείου, άρθρο 94 § 3· Κανονισμός Υπηρεσιακής Καταστάσεως των υπαλλήλων, άρθρο 48· απόφαση
            2004/752 του Συμβουλίου, άρθρο 3 § 4)
      Πρέπει να απορριφθεί, βάσει του άρθρου 94, παράγραφος 3, του Κανονισμού Διαδικασίας του Πρωτοδικείου, η αίτηση παροχής του
         ευεργετήματος πενίας για προδήλως απαράδεκτη προσφυγή. Τούτο συμβαίνει με την προσφυγή ενός υπαλλήλου του οποίου η παραίτηση
         έχει γίνει δεκτή και ο οποίος θέλει να επιτύχει την ακύρωση της αρνήσεως επανεισδοχής του στην υπηρεσία, όταν η δήλωσή του
         παραιτήσεως δεν έγινε προηγουμένως το αντικείμενο αιτήσεως διαπιστώσεως της ακυρότητάς της κατά τη διαδικασία των άρθρων 
         90 και 91 του Κανονισμού Υπηρεσιακής Καταστάσεως των υπαλλήλων. Συγκεκριμένα, μια τέτοια αίτηση επανεισδοχής δύναται να αναλυθεί
         είτε ως αποκήρυξη της δηλώσεώς του παραιτήσεως, η οποία δεν μπορεί να έχει έννομα αποτελέσματα όταν πρόκειται για οριστική
         παραίτηση, είτε ως αυτόκλητη υποψηφιότητα, της οποίας η απόρριψη, εφόσον πρόκειται για υποψηφιότητα που υποχρεωτικά έχει άτυπο
         χαρακτήρα, δεν αποτελεί βλαπτική πράξη.
      
      (βλ. σκέψεις 3 έως 10 και 12)
      Παραπομπή:
      ΠΕΚ: 23 Φεβρουαρίου 2001, T‑7/98, T‑208/98 και T‑109/99, De Nicola κατά ΕΤΕπ, Συλλογή Υπ.Υπ. 2001, σ. I‑A‑49 και II‑185, σκέψεις
         119, 287 έως 307· 17 Οκτωβρίου 2006, T‑406/04, Bonnet κατά Δικαστηρίου, Συλλογή Υπ.Υπ. 2006, σ. I‑A‑2‑213 και II‑A‑2‑1097,
         σκέψη 33